ประจำเดือน เดือนมกราคม 2563 มาวันที่ 20-24 คะ และ มีเพศสัมพันธ์กับแฟน วันที่ 31 มกราคม และ วันที่ 2 กุมภาพันธ์ แบบใส่ถุงยาง และหลั่งนอกทุกครั้ง แต่ทำไมประจำเดือน เดือนกุมภาพันธ์ ยังไม่มา (ปกติเป็นคนมาประจำเดือนตรงทุกๆ เดือน) และได้ซื้อที่ตรวจท้องมาตรวจอ4 ครั้ง ตรวจแต่ละครั้งเว้น 2 วัน ขึ้นแค่ขีดเดียว ตอนนี้มาตกข่าวเป็นเมือกใส่ๆ คัดเต้านม หนูจะมีโอกาสท้องหรือเปล่าคะ
สวัสดีค่ะ Suwanan2537,หากประจำเดือนมาวันที่ 20-24 ก.พ. แล้วได้มีเพศสัมพันธ์วันที่ 31 ม.ค. และ 2 ก.พ. ถือว่าไม่ใช่ระยะปลอดภัย และโอกาสในการตั้งครรภ์อาจมีได้ แต่หากใช้ถุงยางอนามัยป้องกัน ร่วมกับใช้วิธีการหลั่งนอก โอกาสในการตั้งครรภ์ก็ถือว่าน้อยมากทั้งนี้ หากได้ตรวจหาการตั้งครรภ์อย่างถูกต้องแล้วหลายครั้ง พบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ และการที่ประจำเดือนยังไม่มา จึงเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มเร็ว มีการเจ็บป่วยไม่สบาย เป็นต้น ส่วนการมีตกขาว คัดเต้านม ก็อาจเป็นอาการก่อนการมีประจำเดือนมาก็ได้ ดังนั้น ก็ควรรอประจำเดือนต่อไปอีกซักระยะ ประจำเดือนก็น่าจะมาในเวลาไม่นานนี้ค่ะ